دانیمارکانین پایتاختی کپنهاگ-دا قرانی کریمه هوجوم ائدیلیب.
ایسلام علیهینه و عیرقچی Danske Patrioter  (دانیمارکا وطن‌سئورلر) قروپونون عضو‌لریندن بیری تورکیه، پاکیستان، الجزایر، اندونزیا و ایرانین کپنهاگ سفیرلیک‌لری قارشی‌سیندا قرانی-کریم یاندیریلیب.
ایسلام علیهینه شعارلارین سسلندیریلدیگی تخریبات‌لار پولیسین ائشلیگی ایله باش وئریب.
قئید ائدک کی، "فیسبوک" قروپون سوسیال مئدیادا پایلاشدیغی بعضی ویدئولاری محدودلاشدیریب.
سوئد و دانیمارکادا قرانی کریمه قارشی تخریبات‌لار سون واخت‌لار سوئد و دانیمارکادا قورانا قارشی هوجوم‌لار شدتلنسه‌ده  بو تخریبات‌لارا یول وئریلمه‌سی رئاکسیا ایله قارشی‌لانیر.
دانیمارکا‌لی ایفرات ساغچی سیاستچی و برک ایستیقامت پارتیاسی‌نین لیدئری راسموس پالودان 2022-جی ایلده پاک بایرام‌لاری زامانی سوئد-ین مالمو، نورکوپینگ و یونکوپینگ شهرلرینده و پایتاخت استکهلم-دا قرانی-کریمین یاندیریلماسی تخریبات‌لارینی داوام ائتدیریب.
پالودان ژانویه‌نین 21-ده تورکیه-نین استکهلم-‌داکی سفیرلیگی، ژانویه‌نین 27-ده ایسه تورکیه-نین کپنهاگ-داکی سفیرلیگی قارشی‌سیندا قرانی یاندیریب.
استکهلم-دا عراق اصیل‌لی سالوان مومیکا قربان بایرامی‌نین ایلک گونونه تصادف ائدن 28 ژوئن-ده استکهلم مسجیدی‌نین قارشی‌سیندا، جولای‌ین 20-ده ایسه عراق سفیرلیگی‌نین قارشی‌سیندا پولیسین محافظه‌سی آلتیندا قرانی یاندیریب. استکهلم-دا قرانی-کریمی و عراق بایراغینی تاپدالاییب.
دانیمارکا قرانی-کریمه هوجوم‌لاردان سونرا سرحد نظارتینی گوجلندیریب.
دانیمارکادا ایسلاموفوبی و اولترا-میللتچی قروپ آوریل‌دن اعتباراً تورکیه-نین کپنهاگ-داکی سفیرلیگی قارشی‌سیندا تورک بایراغی و قرانی-کریمه هوجوم ائتمه‌یه باشلاییب.
ایسلام علیهینه پانکارت‌لار قال‌دیرا‌راق، ایسلامی تحقیر ائدن شعارلار سسلن‌دیرن قروپ عضو‌لری جولای‌ین 21-ده عراق، جولای‌ین 24-ده ایران و عراق، جولای‌ین 25-ده ایسه میصر و تورکیه-نین سفیرلیک‌لری قارشی‌سیندا قرانی- کریمی یاندیریب‌لار.
جولای‌ین 25-ده بیرلشمیش میللت‌لر تشکیلاتی‌نین عمومی ایجلاسی مقدس کیتاب‌لارا قارشی زوراکی‌لیغی اولوسلار آراسی حقوقون پوزولماسی کیمی تانییان و بو جور حرکت‌لری قطعی شکیلده پیسله‌ین قطعنامه قبول ائدیب.
